*Proiect*

**GUVERNUL REPUBLICII MOLDOVA**

**HOTĂRÂRE** Nr. \_\_\_\_\_\_\_\_\_\_\_  
din \_\_\_\_\_\_\_\_\_\_\_\_\_\_ 2023

**cu privire la modificarea Hotărârii Guvernului nr. 146/2021 cu privire la organizarea şi funcţionarea Ministerului Educației și Cercetării**

În temeiul art.7 lit. b) din Legea nr.136/2017 cu privire la Guvern (Monitorul Oficial al Republicii Moldova, 2017, nr.252, art.412), cu modificările ulterioare Guvernul,

**HOTĂRĂŞTE**:

**1.** Hotărârea Guvernului nr. 146/2021 cu privire la organizarea şi funcţionarea Ministerului Educației și Cercetării (Monitorul Oficial al Republicii Moldova, 2021, nr. 206-208, art. 344), cu modificările ulterioare, se modifică după cum urmează:

**1)** în hotărâre, la punctul 3, după cuvântul „ministerului” se introduce textul „, un secretar general adjunct al ministerului”.

**2)** în anexa nr.1:

a) punctul 7 se completează cu subpunctele 61) şi 62) cu următorul cuprins:

„61) alinierea politicilor sectoriale conform capitolelor de aderare la Uniunea Europeană în vederea elaborării Contribuţiei Republicii Moldova la Pachetul anual de extindere al Uniunii Europene şi a pregătirii graduale pentru deschiderea negocierilor de aderare a Republicii Moldova la Uniunea Europeană;

62) implementarea Acordului de Asociere dintre Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte;”;

b) la punctul 10, textul „precum şi un secretar general al ministerului, care este funcţionar public de conducere de nivel superior, numit” se substituie cu textul „un secretar general al ministerului şi un secretar general adjunct al ministerului, care sunt funcţionari publici de conducere de nivel superior, numiţi”;

c) se completează cu punctele 141 şi 142 cu următorul cuprins:

”141**.** Secretarul general adjunct al ministerului asistă ministrul în realizarea activităţilor privind implementarea cerinţelor de aderare a Republicii Moldova la Uniunea Europeană şi se subordonează secretarului general al ministerului.

142**.** Secretarul general adjunct al ministerului exercită următoarele atribuţii:

1) asigură coordonarea procesului de elaborare şi de monitorizare a implementării cerinţelor de aderare a Republicii Moldova la Uniunea Europeană;

2) coordonează activitatea subdiviziunilor din subordine ale aparatului central al Ministerului în vederea atingerii obiectivelor şi a realizării sarcinilor stabilite în cadrul implementării cerinţelor de aderare a Republicii Moldova la Uniunea Europeană;

3) asigură planificarea, monitorizarea, evaluarea şi raportarea executării activităţilor privind implementarea cerinţelor de aderare a Republicii Moldova la Uniunea Europeană;

4) asigură elaborarea şi avizarea proiectelor de acte normative în conformitate cu cerinţele de aderare a Republicii Moldova la Uniunea Europeană, conform domeniilor de competenţă ale Ministerului;

5) exercită alte atribuţii în conformitate cu prezentul Regulament ori delegate de către ministru.”;

d) la punctul 16, după cuvintele „exercitate de către” se introduc cuvintele „secretarul general adjunct al ministerului sau, după caz, de”;

e) la punctul 17, după textul „secretarul general al ministerului,” se introduce textul „secretarul general adjunct al ministerului,”;

f) la punctele 24 şi 25, după cuvintele „secretarul general al ministerului” se introduce textul ”, după caz, secretarul general adjunct al ministerului”;

**3)** anexele nr. 2 și nr. 3 vor avea următorul cuprins:

„Anexa nr. 2

la Hotărârea Guvernului nr. 146/2021

**STRUCTURA**

**aparatului central al Ministerului Educației și Cercetării**

Ministru

Cabinetul ministrului (cu statut de serviciu)

Secretarii de stat

Secretar general al ministerului

Secretar general adjunct al ministerului

Direcția coordonare politici publice şi integrare europeană

Serviciul coordonare asistență externă

Serviciul informare şi comunicare cu mass-media

Serviciul audit intern

Serviciul protecția secretului de stat

**Subdiviziuni structurale** **pentru elaborarea politicilor:**

Direcţia politici în domeniile cercetării şi inovării

Direcţia politici în domeniul învăţământului superior

Direcţia politici în domeniul învăţământului profesional tehnic

Direcţia cadrul naţional al calificărilor

Direcţia politici în domeniile învăţământ general și învățare pe tot parcursul vieții

Direcţia politici în domeniul tineret

Direcţia politici în domeniul sport

Serviciul politici în domeniul relaţiilor interetnice

**Subdiviziuni structurale cu funcţii de suport:**

Direcția juridică și resurse umane

Direcția financiar-administrativă

Serviciul tehnologiei informaţiei şi comunicaţiilor

Secţia managementul documentelor

Anexa nr. 3

la Hotărârea Guvernului nr.146/2021

**ORGANIGRAMA**

**aparatului central al Ministerului Educației și Cercetării**

**MINISTRU**

Cabinetul ministrului

Serviciul informare și comunicare cu mass-media

Serviciul protecția secretului de stat

Serviciul audit intern

SECRETAR DE STAT

SECRETAR GENERAL

AL MINISTERULUI

SECRETAR DE STAT

SECRETAR DE STAT

SECRETAR DE STAT

SECRETAR GENERAL ADJUNCT

AL MINISTERULUI

Direcția juridică

și resurse umane

Direcția politici în domeniul învățământului profesional tehnic

Direcția politici în domeniul tineret

Direcția politici în domeniul învățământului superior

Direcția politici în domeniile învățământ

general și învățare pe tot parcursul vieții

Direcția coordonare politici publice și integrare europeană

Direcția financiar-administrativă

Direcția politici în domeniul sport

Direcția politici în domeniile cercetării și inovării

Direcția cadrul național al calificărilor

Serviciul politici în domeniul relațiilor interetnice

Serviciul coordonare asistență externă

Serviciul tehnologiei informației și comunicațiilor

Secția managementul documentelor

**2.** Ministerul Educației și Cercetării, în termen de 30 de zile de la data intrării în vigoare a prezentei hotărâri, va prezenta Cancelariei de Stat spre avizare statul de personal conform structurii şi efectivului-limită modificate prin prezenta hotărâre.

**3.** Prezenta hotărâre intră în vigoare la data publicării în Monitorul Oficial a Republicii Moldova.

**PRIM-MINISTRU Dorin RECEAN**

***Contrasemnează:***

**Ministrul educației**

**și cercetării Anatolie Topală**

**Ministrul finanțelor Veronica Sirețeanu**